OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 231/16/4402	Levice 25.07.2016 
EEČ: 2-31-58-2016

U Z N E S E N I E

Trestná vec:	obv. XXXXX 
Trestný čin:	Trestný čin úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov 
Rozhodol: 	prokurátorka Okresnej prokuratúry Levice 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Trestný čin úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov 

na tom skutkovom základe, že:
pri žiadosti o poskytnutie revolvingového úveru XXXXX č. pôžičky XXXXX v Leviciach na ul. Sládkovičovej 2 na adrese podnikania opatril svojou firemnou pečiatkou a vlastným podpisom nepravú pracovnú zmluvu, potvrdenie o výške príjmu na meno XXXXX, následne vystavil nepravý doklad o rozviazaní pracovného pomeru na meno XXXXX napriek tomu, že vedel, že XXXXX nikdy v jeho firme zamestnaná nebola, pričom tieto doklady boli dňa 28.11.2005 predložené k žiadosti o úver od poškodenej spoločnosti XXXXX XXXXX so sídlom XXXXX a na základe uvedených podkladov bola zmluva o revolvingovom úvere schválená a XXXXX bol spoločnosťou poskytnutý úver vo výške 90.000,- Sk (2.987,45 €),  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Uznesením č. ČVS:ORP-1948/1-OSV-NZ-2006 zo dňa 10. 10. 2016 poverený príslušník Policajného zboru Okresného riaditeľstva Policajného zboru Nové Zámky, Úradu justičnej a kriminálnej polície, Odboru skráteného vyšetrovania Nové Zámky, podľa § 199 odsek 1 Trestného poriadku začal trestné stíhanie a uznesením zo dňa 17.04.2007 podľa § 206 odsek 1 Trestného poriadku vzniesol obvinenie XXXXX za trestný čin úverového podvodu podľa § 250a odsek 1 zákona č. 140/1961 Zb. Trestný zákon účinný do 31.12.2005 vo forme pomoci podľa § 10 odsek 1 písmeno c/ zákona č. 140/1961 Zb. Trestný zákon účinný do 31.12.2005 na skutkovom základe uvedenom vo výrokovej časti tohto uznesenia.

	Dňa 28.06.2007 bola vec z dôvodu miestnej príslušnosti odstúpená Okresnému riaditeľstvu Policajného zboru v Leviciach, Úradu justičnej a kriminálnej polície, Odboru skráteného vyšetrovania. Uznesením povereného príslušníka Okresného riaditeľstva Policajného zboru, Úradu justičnej a kriminálnej polície, Odboru skráteného vyšetrovania Levice č. ORP-962/1-OSV-LV-07 zo dňa 12.11.2007 bol trestné stíhanie obvineného prerušené podľa § 228 odsek 2 písmeno a/ Trestného poriadku. Následne poverený príslušník Policajného zboru Okresného riaditeľstva Policajného zboru, Odboru poriadkovej polície, Obvodného oddelenia Policajného zboru Levice uznesením č. ORP-370/LV-LV-2016 zo dňa 28.04.2016 pokračoval v trestnom stíhaní.  

V priebehu prípravného konania bolo zistené, že obvinený XXXXX dňa 20.08.2012 zomrel. Uvedená skutočnosť je preukázaná listinným dôkazom, a tom úmrtným listom vydaným Matričným úradom Mesta Levice zo dňa 28.06.2016.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné. 

Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 

Nakoľko obvinený dňa 20.08.2012 zomrel, trestné stíhanie je neprípustné a preto bolo potrebné rozhodnúť o zastavaní trestného stíhania.  
Poučenie:
Proti tomuto uzneseniu je prípustná sťažnosť, ktorú možno podať do troch dní od jeho doručenia na tunajšiu prokuratúru. Sťažnosť má odkladný účinok (§ 185 odsek 2 Trestného poriadku, § 215 odsek 6 Trestného poriadku).. 

JUDr. Milena Rusnáková 
prokurátorka